SKRIFTLIG FORESPOERGSEL E-3563/98

af Klaus Lukas (NI) til Kommissionen

(1. december 1998)

Om: Den Europaeiske Udviklingsfond som "malkeko"

Dr. Nikolas Alexandrakis har i sin bog "The Lost Vision" rettet haarde bebrejdelser mod Kommissionens finansielle forvaltning af sin udviklingsstoette. Efter ordre fra generaldirektoeren i GD VIII skulle bl.a. diktatorer have modtaget omfattende stoette gennem Lomé-fonden. Sergent Does blodige styre i Liberia, hvor dr. Alexandrakis var udpeget til Kommissionens delegationsleder, skulle saaledes have modtaget stoette paa denne maade. Ifoelge forlydender har dr. Alexandrakis gjort tjenestegrenene i Bruxelles (GD VIII) opmaerksom paa, at Doe-styrets ministre og embedsmaend ansaa Den Europaeiske Udviklingsfond for at vaere deres personlige malkeko til egen vinding (s. 49). En del af Kommissionens midler til udviklingsprojekter skulle saaledes regelmaessigt og systematisk vaere endt i lommerne paa ministre. Paa trods af kendskabet til situationen skulle GD VIII's ledelse alligevel have forlangt, at denne korrupte fremgangsmaade blev fortsat.

Kan Kommissionen svare paa foelgende spoergsmaal:

- Kan Kommissionen oplyse, hvor store beloeb der over den direkte budgetstoette (Stabex, Sysmin) bliver/er blevet anvendt til militaere eller undertrykkende formaal i modtagerlandene?

- Kan Kommissionen oplyse, hvor store beloeb der over den direkte budgetstoette (Stabex, Sysmin) bliver/er blevet anvendt til finansiering af potentielle og faktiske borgerkrigsstyrker i modtagerlandene (jf. sergent Doe)?

- Hvilke muligheder har Kommissionen for at forhindre dette?

- Har Kommissionen nogen sinde gjort et alvorligt forsoeg paa at forhindre dette?

- Hvordan vil Kommissionen forhindre, at der fremover spildes milliarder paa denne maade?

Samlet svar

afgivet paa Kommissionens vegne af João de Deus Pinheiro paa skriftlige forespoergsler E-3562/98 og E-3563/98

(20. januar 1999)

Kommissionen agter ikke at fremkomme med andre synspunkter om indholdet af den bog, der henvises til, end at den konstaterer, at der er tale om ondsindede anklager fra en tidligere tjenestemand, som er blevet afskediget efter en disciplinaersag.

Kommissionen gennemfoerer inden for rammerne af Lomé-konventionen en politik, som fastlaegges paa faellesskabsplan og godkendes sammen med landene i Afrika, Vestindien og Stillehavet. Uanset om der er tale om projekter, programmer, bistand til sektorspecifikke programmer eller direkte og indirekte budgetstoette, er maalet sammen med medlemsstaterne og de andre bistandsdonorer at bidrage til at opnaa en varig oekonomisk og social udvikling i disse lande. Det betyder, at de endelige modtagere af udviklingsbistanden boer vaere befolkningerne, for bistanden skal i princippet anvendes til at bekaempe fattigdom og oege befolkningens levestandard.

Kommissionen traeffer foranstaltninger, for at dette princip overholdes, baade gennem Stabex-fondene og andre former for direkte budgetstoette, saaledes at der ikke kan forekomme uretmaessig anvendelse af offentlige udviklingsbistandsmidler. Hvis der opstaar risiko for, at udbetalinger anvendes til andre formaal end dem, der er aftalt og altsaa undertegnet med partnerlandenes myndigheder, udbetales beloebene ikke. Der gennemfoeres regelmaessigt revisioner, og hvis midlerne ikke er blevet anvendt i overensstemmelse med bestemmelserne i finansieringsaftalerne, blokeres finansieringerne indtil situationen er bragt i orden.

Kommissionen oensker endelig at oplyse, at den med hensyn til Abacha-styret allerede i 1993, da statskuppet havde fundet sted, tog initiativ til at blokere al direkte stoette til Nigeria, og at EU dernaest i en faelles holdning knaesatte princippet om at suspendere bistanden (undtagen humanitaer bistand og direkte stoette til de fattigste befolkningsgrupper).

Hvad angaar det tidligere Zaire og Mobutu-styret, var det ligeledes paa Kommissionens initiativ, at man i 1992 blokerede al europaeisk bistand, der skulle passere gennem de zairiske myndigheder. I Zaire og Den Demokratiske Republik Congo har man paa faellesskabsplan hidtil kun ivaerksat humanitaer bistand eller rehabiliteringsforanstaltninger, der gennemfoeres af ikke-statslige organisationer (NGO) og internationale organisationer.